खाटू श्याम धाम के लिए भंडारा सामग्री को धर्म ध्वजा दिखा कर किया रवाना
श्यामबाबा खाटू नरेश का रंग रंगीला फाल्गुनी महोत्सव 7 मार्च को खाटू धाम (राजस्थान) में आयोजित होगा। उसमें सिरसा से श्याम भंडारा संघ की ओर से भंडारा लगाया जाएगा।
भंडारा सामग्री से भरे ट्रक को रवाना करने से पहले यहां के लाल बत्ती चौक के पास स्थित सालासर धाम मंदिर परिसर में भजन संध्या आयोजित हुई जिसमें नरेश नरसी अन्य गायकों ने भजन गायन कर श्याम बाबा सालासर बाबा हनुमान जी की महिमा का गुणगान किया। बाद में खाटू धाम जाने वाली भंडारा सामग्री से लदे ट्रक को युवा भाजपा नेता मनीष सिंगला हलोपा नेता धैर्य कांडा ने सालासर धाम मंदिर से धर्म ध्वजा दिखाते हुए रवाना किया। इस अवसर पर श्री श्याम भंडारा संघ के प्रधान पुरुषोत्तम गोयल ने बताया कि 5 मार्च से 9 मार्च तक श्याम प्रभु का रंग रंगीला फाल्गुनी महोत्सव खाटू श्याम धाम (राजस्थान) तोरण द्वार के पास रींगस रोड पर आयोजित किया जाएगा। महोत्सव के मुख्यअतिथि हरियाणा लोकहित पार्टी के वरिष्ठ उपाध्यक्ष गोबिंद कांडा होंगे। इस अवसर पर सालासर धाम मंदिर के प्रधान गोपाल सर्राफ के अलावा हीरालाल शर्मा, राजेश बांसल, गौरव जिंदल, सुनील सोनी, राजेंद्र सोनी, मनोज सिंगला मौजूद थे।
श्री खाटू श्याम धाम (राजस्थान) के लिए भंडारा सामग्री को धर्म ध्वजा दिखाकर रवाना करते धैर्य कांडा मनीष सिंगला।
hin_Deva awa_Deva hin_Deva hin_Deva